pythainlp/thai_wikipedia_clean_20230101 huggingface dataset:
เอสบีเอส ก่อตั้งเมื่อ 14 พฤศจิกายน 1990 ถือเป็นบริษัทกระจายเสียงของเอกชนที่มีขนาดใหญ่ที่สุดในเกาหลีใต้ บริหารงานโดย แท-ยง คอนสตรัคชั่น โดยมีสถานีโทรทัศน์ระดับภูมิภาคทั้งหมด 10 ช่อง และสถานีวิทยุทั้งหมด 3 ช่อง เผยแพร่สัญญาณออกอากาศโทรทัศน์ภาคพื้นดินระบบดิจิทัลในรูปแบบ ATSC ตั้งแต่ปี 2001 และ T-DMB ตั้งแต่ปี 2005
หลังจากเหตุการณ์การเรียกร้องประชาธิป ในปี 1987 รัฐบาลมีแนวคิดที่จะจัดตั้งสถานีโทรทัศน์เชิงพาณิชย์ขึ้น ในที่สุดสถานีโทรทัศน์เอ็มบีซี ก็ถูกเลือกจากสถานีโทรทัศน์เคบีเอสให้เป็นผู้รับสิทธิ์ในการออกอากาศการแข่งขันฟุตบอลโลก 1986 อย่างไรก็ดี จุดประสงค์หลักในการจักตั้งสถานีโทรทัศน์แห่งใหม่นี้ ก็เพื่อที่จะเป็นทางเลือกให้กับผู้รับชมที่เคยเกิดขึ้นมาแล้วก่อนปี 1990 ที่ช่องเอ็มบีซีเชี่ยวชาญ จากการแยกกิจการของเอ็มบีซี ออกจาก เคบีเอส ที่รัฐบาลประสบความสำเร็จ ด้วยเหตุนี้จึงเป็นที่มาในการเปิดสถานีโทรทัศน์เชิงพาณิชย์แห่งใหม่ของเกาหลีใต้ ในชื่อเอสบีเอส
ตามที่สำนักงานเงินบำนาญแห่งชาติเกาหลีรายงาน เอสบีเอส ถือเป็นสถานีโทรทัศน์รายที่สอง ต่อจากเอ็มบีซี ก่อตั้งเมื่อ 14 พฤศจิกายน 1990 ภายหลังจากที่รัฐบาลอนุญาตให้สร้างและดำเนินการสถานีโทรทัศน์เชิงพาณิชย์แห่งที่สองในกรุงโซล ขณะเดียวกันนั้นก็ได้เริ่มทดลองการออกอากาศ และทดสอบการแพร่สัญญาณวิทยุและโทรทัศน์ ตั้งแต่วันที่ 1 ธันวาคม 1990 จนถึง 20 มีนาคม 1991 จึงเริ่มออกอากาศอย่างเป็นทางการ โดยเปิดตัวการแพร่สัญญาณวิทยุอย่างเป็นทางการครั้งแรกในชื่อ เอสบีเอส เรดิโอ ผ่านคลื่น A.M. 792kHz
9 เดือนต่อมา ในวันที่ 1 ธันวาคม 1991 หลังจากที่เอ็มบีซี ฉลองครบรอบ 30 ปีของสถานี เอสบีเอสจึงได้เริ่มออกอากาศในระบบโทรทัศน์อย่างเป็นทางการ ด้วยการเปิดตัวชื่อ เอสบีเอสทีวี เวลา 10.00 น. ในกรุงโซล และถูกกำหนดให้เป็นวันก่อตั้งสถานีอีกด้วย โดยออกอากศผ่านรายการ "เอ็มบีซี นิวส์เด็สก์ (MBC Newsdesk)" ของสถานีโทรทัศน์เอ็มบีซี
ในช่วงเริ่มต้น เอสบีเอส ออกอากาศเฉพาะในเขตกรุงโซลและบริเวณโดยรอบเท่านั้น จนถึงวันที่ 9 ตุลาคม 1992 รัฐบาลก็ได้เริ่มเปิดรับสมัครเอกชนสำหรับการให้บริการสถานีโทรทัศน์ในภูมิภาคต่าง ๆ ของประเทศ เอสบีเอสก็ได้วางแผนสำหรับเครือข่ายการกระจายเสียงวิทยุและโทรทัศน์ เพื่อออกอากาศรายการของสถานีในภูมิภาคอื่น ๆ ก่อนครบรอบ 5 ปี
ปี 1994 สถานีเคเอ็นเอ็น (KNN) ในปูซาน, สถานีทีเจบี (TJB) ในแดจ็อน, สถานีทีบีซี (TBC) ในแดกู และสถานีเคบีซี (KBC) ในกวังจู ถูกจัดตั้งภายหลังที่ได้รับการอนุมัติจากรัฐบาล โดยเอสบีเอสได้เปิดตัวสถานีดังกล่าทั้งหมดเป็นสถานีเครือข่าย ในวันที่ 14 พฤษภาคม 1995 โดยเอสบีเอสจะเป็นผู้จัดการ การออกอากาศรายการของสถานีให้กับสถานีเครือข่ายตามภูมิภาค ในขณะเดียวกัน สถานีในเครือเองก็สามารถผลิตรายการสำหรับภูมิภาคของตนเองได้เพื่อให้เหมาะสมกับความต้องการของผู้รับชมในภูมิภาคของตนเช่นกัน
ปี 1996 ได้มีการวางแผนสำหรับสถานีวิทยุเอ็ฟเอ็มขึ้น เพื่อช่วยเติมเต็มความหนาแน่นของสถานีระบบเอเอ็ม โดยในวันที่ 14 พฤศจิกายน 1996 สถานีวิทยุเอสบีเอส พาวเวอร์เอ็ฟเอ็ม ได้เริ่มออกอากาศผ่านคลื่นความถี่ 107.7 เมกะเฮิรตซ์ (MHz) โดยเน้นการออกอากาศเกี่ยวกับเพลงและดนตรีเป็นหลัก และวันที่ 4 มกราคม 1999 สถานีวิทยุเดิมของช่อง เอเอ็ม 792 กิโลเฮิรตส์ (kHz) ก็ได้เริ่มออกอากาศทาง ระบบเอ็ฟเอ็ม เช่นกัน โดยเปลี่ยนชื่อเป็น เอสบีเอส เลิฟเอ็ฟเอ็ม ที่คลื่นความถี่ 103.5 เมกะเฮิรตส์ โดยออกอากาศคู่ขนานทั้ง 2 ระบบความถี่
เอสบีเอส เริ่มออกอากาศโทรทัศน์ภาคพื้นดินระบบดิจิทัลความคมชัดสูง ในระบบ ATSC ปี 2001 และ ในปี 2005
เอสบีเอส เปิดตัวโลโก้ปัจจุบันในวันที่ 14 พฤศจิกายน 2000 หลังจากฉลองครบรอบ 10 ปีผ่านรายการพิเศษชื่อ "SBS 10th Aniversary Special : Thank You, Viewers" ตราประจำสถานีถูกนำไปใช้ในหลายวัตถุประสงค์หลายภาคส่วนเช่น รถยนต์, ไมโครโฟน, ซองจดหมาย, นามบัตร, ของที่ระลึก, เฮลิคอปเตอร์, ป้ายประกาศต่าง ๆ, เครื่องแบบพนักงาน ตลอดจนชื่อขึ้นต้นของรายการ
วันที่ 29 ตุลาคม 2012 เอสบีเอสถือเป็นสถานีโทรทัศน์ในประเทศเกาหลีใต้รายที่ 2 ที่ออกอากาศตลอด 24 ชั่วโมงทุกวัน ก่อนจะยกเลิกในปี 2017 โดยมีกำหนดการเปิดและปิดสถานีในช่วงข้ามคืน (เช่นเดียวกับสถานีเอ็มบีซี)
สโลแกนการประชาสัมพันธ์สถานีปัจจุบันคือ ร่วมกันสร้างความสุขด้วยกัน (함께 만드는 기쁨) โดยใช้ในสื่อประชาสัมพันธ์ของสถานีซึ่งใช้เพลง "We Can Be Anything" ของศิลปิน "apl.de.ap" เป็นเพลงประกอบ
1 สถานีโทรทัศน์ภาคพื้นดิน (เอสบีเอส ช่องหมายเลข 6)
3 สถานีวิทยุกระจายเสียง
7 สถานีโทรทัศน์บนระบบเคเบิลทีวี (เอสบีเอสพลัส, เอสบีเอสกอล์ฟ, เอสบีเอสฟันอี, เอสบีเอสสปอร์ตส์, เอสบีเอสเอ็ม, เอสบีเอสบิส, คิสมัม)
รายการออกอากาศ.
ละครของสถานีโทรทัศน์เอสบีเอส เป็นส่วนหนึ่งของ "กระแสเกาหลี" ที่ส่งออกไปยังหลายประเทศทั่วโลก "ไฟรักแผ่นดินเดือด (Sandglass)" เป็นหนึ่งในละครที่ได้รับความนิยมสูงสุดของผู้ชมในเกาหลีใต้ และยังมีละครเรื่องอื่น ๆ ที่ได้รับความนิยมเป็นอย่างมากอาทิ
"ฝันรัก...ปารีส (Lovers in Paris)", "มรดกรัก ฉบับพันล้านวอน", "พิษรักแรงแค้น (Temptation of Wife)", "วุ่นรักทายาทพันล้าน" และ "ยัยตัวร้ายกับนายต่างดาว" อีกทั้งยังผลิตรายการความบันเทิงประเภทต่าง ๆ ตั้งแต่รายการให้ข้อมูล, รายการตลก, รายการดนตรี, รายการประเภทเรียลลิตี้, รายการทอล์คโชว์ และรายการประเภทการแข่งขัน ซึ่งก็มีหลายรายการที่เป็นที่นิยมทั่วทั้งเอเชีย อาทิ "X-Man ปริศนาเขาคือใคร", "Family Outing ครอบครัวตัวเก่ง", "รันนิงแมน", "อินกีกาโย" และอื่น ๆ อีกมากมายรวมถึงรายการประเภทสารคดี ที่ครอบคลุมประเด็นต่าง ๆ มากมาย ทั้งในและต่างประเทศ อย่างรายการ "Unanswered Questions" (그것이 알고싶다) ออกอากาศครั้งแรกในปี 1992 ตั้งแต่นั้นมาก็ได้รับเสียงตอบรับต่างๆหลายรูปแบบ จากการสืบสวนจากมุมมองของนักข่าว อีกทั้งยังมีรายการ "เอสบีเอส 8 นิวส์" ออกอากาศเวลา 20.00 น. ซึ่งทำลายประเพณีของวงการข่าวที่สถานีโทรทัศน์อื่นมักออกอากาศเวลา 21.00 น. โดยมีสโลแกนว่า "ข่าวหนึ่งชั่วโมงก่อนหน้านี้" นอกจากนี้ยังผลิตรายการวิเคราะห์ข่าวต่าง ๆ เช่น รายการ "Morning Wide", "Nightline", "SBS Current Affairs Debate", "Curious Stories Y", and "In Depth 21" ซึ่งครอบคลุมทั้งประเด็นการเมือง, เศรษฐกิจ, สังคม และวัฒนธรรมในขณะนั้น
จุดสุดเสียวไทยแลนด์
จุดสุดเสียวไทยแลนด์ หรือ จุดสุดเสียว Thailand เป็นรายการโทรทัศน์ประเภทเกมโชว์กลางแจ้ง โดยซื้อลิขสิทธิ์รูปแบบส่วนหนึ่งของรายการ ""   ซึ่งเป็นลิขสิทธิ์ของบริษัท Munhwa Broadcasting Corporation (MBC) จากประเทศเกาหลีใต้ นำมาทำเป็นรูปแบบรายการของประเทศไทย ผลิตรายการโดยบริษัท แฮฟเอกู๊ดดรีม เอ็นเทอร์เทนเมนท์ จำกัด (บริษัทในเครือเอชกรุ๊ป) เริ่มออกอากาศครั้งแรกในวันที่ 2 มิถุนายน พ.ศ. 2559 โดยออกอากาศทุกวันอาทิตย์ เวลา 16.30 - 16.55 น. ทางช่อง 9 เอ็มคอตเอชดี (ทีวีดิจิทัลช่อง 30) ดำเนินรายการโดย วรชาติ ธรรมวิจินต์ (พล่ากุ้ง) ปัจจุบันยุติการออกอากาศแล้ว
ทางรายการจะให้ผู้เข้าแข่งขันทั้ง 8 คน (ในฤดูกาลที่ 2 เปลี่ยนแปลงเป็น 4 คน) มาแข่งขันในภารกิจต่าง ๆ ที่ทางรายการจัดเตรียมไว้ให้ โดยจะต้องปฏิบัติภารกิจบนเครื่องเล่นชนิดต่าง ๆ ในสวนสนุกเพื่อ"ท้าทายความหวาดเสียว" และจะต้องปฏิบัติภารกิจให้สำเร็จพร้อมกันไปด้วย โดยลักษณะในการแข่งขันจะเป็นการแข่งขันแบบพบกันทั้งหมด และจะคัดเลือกผู้เข้าแข่งขันเพื่อเข้าไปสู่รอบถัดไปตามเงื่อนไขในภารกิจต่าง ๆ จากทางรายการ ซึ่งจะมีภารกิจให้ทำการแข่งขันประมาณ 3 - 4 ภารกิจ (ต่อหนึ่งการออกอากาศ) โดยอาจจะแยกให้แข่งขันเป็นคู่หรือเป็นกลุ่มในภารกิจละประมาณ 2 - 3 รอบการแข่งขัน ผู้เข้าแข่งขันคนใดที่เป็นผู้ชนะหลังจากการแข่งขันในภารกิจสุดท้ายเสร็จสิ้นเพียงคนเดียว จะได้เป็น "สุดยอดผู้พิชิตความเสียว" ประจำสัปดาห์ที่ออกอากาศ และมีสิทธิ์ได้เข้าไปแข่งขันในรอบชิงชนะเลิศโดยมีผู้เข้าแข่งขันจำนวน 12 คน (ในฤดูกาลที่ 1) มาทำการแข่งขัน เพื่อชิงเงินรางวัลมูลค่า 200,000 บาท จากทางรายการ
กีฬาแฮนด์บอลชายหาดในเอเชียนบีชเกมส์ 2016
การแข่งขันกีฬาแฮนด์บอลชายหาด ในเอเชียนบีชเกมส์ 2016 จัดขึ้นที่เมืองดานัง, ประเทศเวียดนาม ระหหว่างวันที่ 25 ตุลาคม - 2 ตุลาคม 2559 ณ. ชายหาดหมีเค, เมืองดานัง, ประเทศเวียดนาม.
แชมป์ (สัตว์ประหลาด)
แชมป์ หรือ แชมปี  สิ่งมีชีวิตลึกลับขนาดใหญ่ชนิดหนึ่ง ที่เชื่อว่าอาศัยอยู่ในทะเลสาบแชมเพลน ทะเลสาบน้ำจืดขนาดใหญ่ ในนิวอิงแลนด์ ระหว่างรัฐนิวยอร์กและรัฐเวอร์มอนต์ สหรัฐอเมริกา ได้รับการขนามนามว่าเป็น "ล็อกเนสส์อเมริกา"
แชมป์ มีบันทึกว่าพบเห็นครั้งแรกโดย ซามูแอล เดอ แชมเพลน นักสำรวจชาวฝรั่งเศสที่ชื่อของเขาถูกนำมาตั้งเป็นชื่อทะเลสาบ ในเดือนกรกฎาคม ค.ศ. 1609 ว่ามันเหมือนงูตัวยาว 20 ฟุต ตัวหนาเหมือนถังไม้ มีหัวเหมือนม้า โดยแชมป์มักถูกอธิบายจากพยานผู้ที่อ้างว่าเคยพบเห็นหลายคนได้ว่า มีตัวยาวบาง มีความเก่าแก่โบราณเหมือนไดโนเสาร์ คอยาวเหมือนงู มีความยาวระหว่าง 6–25 ฟุต
ค.ศ. 1873 เป็นปีที่มีการพบเห็นมากที่สุด หนังสือพิมพ์นิวยอร์กไทมส์รายงานว่า คนงานสร้างทางรถไฟเห็นหัวของงูยักษ์ มีเกล็ดแวววาว เดือนกรกฎาคม ปีเดียวกัน นายตำรวจคนหนึ่งพบเห็นงูน้ำขนาดใหญ่ ความยาว 25–30 ฟุต ในเดือนถัดมา เรือยนต์ลำหนึ่งได้เผชิญกับสัตว์ประหลาดโดยบังเอิญ จากคำบอกเล่าของผู้โดยสารบอกว่าเรือเกือบคว่ำ พี.ที. บาร์นัม นักการเมืองและนักจัดแสดงอาชีพได้ประกาศรางวัล 50,000 เหรียญสำหรับผู้ที่ล่าหรือบอกที่ซ่อนมันได้ แต่ก็ไม่มีผู้ใดจับได้นอกจากมีการพบเห็นอยู่เรื่อย ๆ
โดยสภาพทางธรณีวิทยาของทะเลสาบแชมเพลนในอดีตเคยติดกับทะเลเมื่อราว 11,000–9,000 หรือ 8,000 ปี ก่อน มีการขุดพบซากฟอสซิลของสัตว์ในยุคก่อนประวัติศาสตร์จำพวกวาฬมีฟัน รวมถึงสัตว์ไม่มีกระดูกสันหลังจำพวกปะการัง จึงมีทฤษฎีว่าแชมป์อาจเป็นสัตว์ทะเลในยุคก่อนประวัติศาสตร์ที่ติดอยู่ที่นี่และต้องปรับตัวจากทะเลให้อยู่ในน้ำจืดได้ โดยปลาหลายชนิดที่พบในทะเลสาบแชมเพลน เช่น ปลาสเตอร์เจียน หรือปลาแซลมอนแอตแลนติกก็พบว่าเดิมเป็นปลาทะเลมาก่อนและได้ปรับตัวให้ดำรงชีวิตอยู่ในน้ำจืดได้
5 กรกฎาคม ค.ศ. 1977 แซนดรา แมนซี พร้อมด้วยสามีและลูกชายหญิงสองคน จากรัฐคอนเนตทิคัต เดินทางมาเที่ยวพักผ่อนที่นี่ ทั้งหมดได้จอดรถและเดินเล่นริมทะเลสาบ แซนดราก็เห็นอะไรบางอย่างเคลื่อนไหวอย่างผิดปกติในน้ำ เธอได้บอกสามี สามีของเธอได้ตะโกนเรียกให้ลูกทั้งสองออกห่างจากน้ำ แซนดราได้ใช้กล้องโกดักอินสตาเมติกถ่ายรูปสิ่งที่เธอเห็น ปรากฏเป็นภาพค่อนข้างชัดของสัตว์ขนาดใหญ่คล้ายสัตว์เลื้อยคลานทางทะเลยุคก่อนประวัติศาสตร์จำพวกเพลสิโอซอร์ เธอบอกว่า ส่วนคอของมันพ้นน้ำสูงประมาณ 6 ฟุต และลำตัวอย่างน้อย 12 ฟุตโผล่ออกมา โดยเธอเห็นนานถึง 5–6 นาที รูปดังกล่าวเธอเก็บไว้นาน 4 ปี โดยไม่เปิดเผย เพราะเกรงจะถูกหาว่าเสียสติ แต่ในที่สุดเธอได้ตัดสินใจนำรูปดังกล่าวไปลงนิวยอร์กไทมส์และสำนักข่าวเอ็นบีซีได้นำเสนอข่าวนี้ จนกลายเป็นที่ฮือฮา และกลายเป็นที่มาของชื่อ "แชมป์" ในที่สุด เธอบอกว่าตอนที่เธอถ่ายรูปนี้ เธอถึงกับเข่าทรุดด้วยความกลัว
ค.ศ. 1987 คริสตีน ฮีเบิร์ต กล่าวว่าเธอได้พบเห็นแชมป์บนบกด้วยในเวลากลางคืน เมื่อสุนัขสองตัวของเธอเห่าด้วยความตกใจและยืนด้วยขาหลังจนโซ่ที่ล่ามมันถูกดึงตึง เธอเห็นแชมป์ออกมาจากป่าและหยุดอยู่ใต้แสงไฟ มันถอยออกและเลี้ยวกลับเข้าไปในความมืดอีกรอบ หนึ่งสัปดาห์ต่อมา คริสตีนได้พบกับสัตว์ประหลาดตัวนี้อีกครั้งพร้อมกับแม่ของเธอ เธอบอกกับแม่เธอว่ามันคือ แชมป์ มันเดินช้าและไม่หยุด แต่คราวนี้ตัวของมันเป็นสีน้ำตาลและไม่ใหญ่เท่ากับตัวแรกที่เป็นสีเขียว เธอยืนยันว่าเธอมองไม่ผิด เธอรู้ว่าสัตว์ตัวไหนเป็นอย่างไร รู้ดีว่าถ้าเป็นปลาจะเป็นยังไง เพราะเธอเป็นชาวท้องถิ่นที่อาศัยอยู่ที่ทะเลสาบแชมเพลนนี้มาตลอดชีวิต เธออธิบายว่าหัวมันเหมือนกับหัวของไดโนเสาร์และยกหัวขึ้นขณะเดิน
มิถุนายน ค.ศ. 2002 อลิซาเบธ ฟอน มักเกนทาเลอร์ นักวิทยาศาสตร์ผู้ศึกษาเรื่องการสื่อสารด้วยเสียงของสัตว์ได้ทำการบันทึกเสียงในทะเลสาบแชมเพลน เธอต้องประหลาดใจกับเสียงที่ได้ยินเพราะเป็นเสียงของสัตว์นาน 10 นาที จากสถานที่ต่าง ๆ สามจุด ในระดับความลึกตั้งแต่ 24–30 ฟุต เสมือนกับเป็นการบอกพิกัด หรือไบโอโซนาร์ เหมือนกับที่วาฬหรือโลมาปล่อยออกมาเพื่อใช้ในการเดินทาง แต่คล้ายคลึงกับเสียงของวาฬเพชฌฆาต ซึ่งเธอสรุปว่ามันไม่ใช่เสียงของทั้งวาฬและโลมาเพราะเป็นสัตว์ที่เธอไม่รู้จัก แต่บอกได้ว่าสัตว์ที่ส่งเสียงนี้ต้องเป็นสัตว์ที่มีพัฒนาการทางสมองอย่างดี จึงสามารถปล่อยเสียงแบบนี้ได้
อย่างไรก็ตาม ค.ศ. 1982 ทั้งสภาผู้แทนราษฎรเวอร์มอนต์และวุฒิสภานิวยอร์กได้ออกกฎหมายให้แชมป์เป็นสัตว์คุ้มครองในฐานะสัตว์ใกล้สูญพันธุ์ที่ควรอนุรักษ์ แม้จะยังไม่มีหลักฐานทางวิทยาศาสตร์ชัดเจนยืนยันถึงการมีตัวตนอยู่จริง
ในวันที่ 22 กุมภาพันธ์ ค.ศ. 2006 สำนักข่าวเอบีซี ได้เสนอข่าวว่าชาวประมงสองคน คือ ปีเตอร์ บอเดตต์ และดิก อัฟโฟลเตอร์ ได้ถ่ายวิดีโอของสิ่งที่อยู่ใต้น้ำที่เชื่อว่าเป็นแชมป์ได้ค่อนข้างชัดเจนเมื่อบ่ายวันหนึ่งของฤดูร้อนปีที่ผ่านมา โดยปรากฏอยู่ใกล้เรือของพวกเขามีลักษณะเหมือนส่วนคอที่ยาวและหัวขนาดเล็กส่ายไปมาอยู่ใต้ผิวน้ำ จากนั้นก็ดำหายไปอย่างรวดเร็ว ทั้งสองยืนยันว่ามันมีขนาดเท่าต้นขาของเขา เขามั่นใจว่าเห็นสิ่งนี้อย่างแน่นอน แต่ไม่มั่นใจว่าเป็นอะไร แต่ก็ไม่เหมือนกับอะไรที่เขาเคยเห็นและเขาก็ไม่เคยเห็นทั้งตัวของมัน อดีตเจ้าหน้าที่เอฟบีไอสองคนที่เชี่ยวชาญเรื่องการวิเคราะห์ภาพ หนึ่งในนั้น คือ เจอราลด์ ริชาร์ดส์ กล่าวหลังจากเห็นภาพแล้วว่า เขาไม่พบว่ามันจะเป็นสิ่งประดิษฐ์หรือถูกตกแต่งขึ้นมาในทางใดทางหนึ่ง
ซะดะโอะ อะเบะ
ซะดะโอะ อะเบะ (เกิดเมื่อวันที่ 23 เมษายน ค.ศ. 1970) เป็นนักแสดงชายชาวญี่ปุ่น, นักแสดงละครเวที และนักดนตรีจามะสึโดะ, จังหวัดชิบะ, ประเทศญี่ปุ่น
โทะรุ อะเบะ
โทะรุ อะเบะ (28 มีนาคม ค.ศ. 1917 - 18 กรกฎาคม ค.ศ. 1993) เป็นนักแสดงภาพยนตร์ชาวญี่ปุ่น แสดงภาพยนตร์มากถึงร้อยเรื่อง ตั้งแต่ปี ค.ศ. 1944 ถึง ค.ศ. 1985
สึโยะชิ อะเบะ
สึโยะชิ อะเบะ (13 กุมภาพันธ์ ค.ศ. 1982 ที่มณฑลเฮย์หลงเจียง, ประเทศจีน) เป็นนักแสดงชาวญี่ปุ่น ลูกครึ่งญี่ปุ่น-จีน
มาซาโนบุ อันโด
มาซาโนบุ อันโด  เกิดเมื่อวันที่ 19 พฤษภาคม ค.ศ. 1975 เป็นนักแสดงชายชาวญี่ปุ่น
มูเนตากะ อาโอกิ
มูเนตากะ อาโอกิ ( เกิดเมื่อวันที่ 14 มีนาคม ค.ศ. 1980) เป็นนักแสดงชายชาวญี่ปุ่น เริ่มแสดงภาพยนตร์ตั้งแต่ปี ค.ศ. 2002
โซตะ อะโอะยะมะ
โซตะ อะโอะยะมะ (เกิดเมื่อวันที่ 17 กันยายน ค.ศ. 1979) เป็นนักแสดงชายชาวญี่ปุ่น
เก็นจิโร อาราโตะ
เก็นจิโร อาราโตะ (; 10 ตุลาคม พ.ศ. 2489 – 7 พฤศจิกายน พ.ศ. 2559) เป็นนักแสดง ผู้ผลิตภาพยนตร์ และผู้กำกับภาพยนตร์ชาวญี่ปุ่น
มิโนะรุ ชิอะกิ
มิโนรุ ชิอากิ ( 28 เมษายน ค.ศ. 1917 - 1 พฤศจิกายน ค.ศ. 1999) เป็นนักแสดงชายชาวญี่ปุ่น
แคลเซียมไฮดรอกไซด์
แคลเซียมไฮดรอกไซด์  เป็นสารประกอบอนินทรีย์ที่มีสูตรเคมีคือ Ca(OH)2 ลักษณะเป็นผลึกไม่มีสีหรือผงสีขาว ได้จากการเจือจางแคลเซียมออกไซด์กับน้ำ สารละลายอิ่มตัวของแคลเซียมไฮดรอกไซด์ รู้จักในชื่อน้ำปูนใส
แคลเซียมไฮดรอกไซด์ทำให้สิ่งสกปรกในน้ำตกตะกอน จึงใช้ในการบำบัดน้ำเสีย รวมถึงใช้ในการเตรียมก๊าซแอมโมเนีย ตามปฏิกิริยา:
Ca(OH)2 + 2NH4Cl → 2NH3 + CaCl2 + 2H2O
แคลเซียมไฮดรอกไซด์มีความเป็นพิษต่ำ จึงใช้ในอุตสาหกรรมอาหารหลายชนิด เช่น การทำแตงกวาดอง การทำไข่เยี่ยวม้าและใช้แทนโซดาทำขนมในการทำปาปาดัม
ชนพื้นเมืองอเมริกาเหนือนิยมเคี้ยวใบโคคากับแคลเซียมไฮดรอกไซด์ที่ได้จากการเผาเปลือกหอย เช่นเดียวกับการเคี้ยวหมากและพลูที่มีแคลเซียมไฮดรอกไซด์เพื่อเสริมฤทธิ์สารกระตุ้นของชาวเอเชีย
แคลเซียมไฮดรอกไซด์ก่อให้เกิดการระคายเคืองต่อผิวหนัง จึงควรใช้อย่างระมัดระวัง
ทาเกโอะ ชิอิ
ทาเกโอะ ชิอิ (5 พฤษภาคม ค.ศ. 1942 - 29 มิถุนายน ค.ศ. 2012) เป็นนักแสดงชายชาวญี่ปุ่น เริ่มแสดงภาพยนตร์มากถึง 70 เรื่อง ตั้งแต่ปี ค.ศ. 1968 ถึง ค.ศ. 2012
ยะซุโอะ ไดชิ
ยะซุโอะ ไดชิ (25 พฤศจิกายน ค.ศ. 1951) เป็นนักแสดงชายชาวญี่ปุ่น เริ่มแสดงภาพยนตร์มากถึง 50 เรื่อง ตั้งแต่ปี ค.ศ. 1979
ซาบูโร ดาเตะ
ซาบูโร ดาเตะ (; 27 มีนาคม ค.ศ. 1924 - 12 กันยายน ค.ศ. 1991) เป็นนักแสดงชายชาวญี่ปุ่น แสดงภาพยนตร์มากถึง 60 เรื่อง ตั้งแต่ปี ค.ศ. 1947 ถึง ค.ศ. 1987
อากิระ เอโมโตะ
อากิระ เอโมโตะ (3 พฤศจิกายน ค.ศ. 1948) ที่ชูโอ ประเทศญี่ปุ่น เป็นนักแสดงชายชาวญี่ปุ่น
มะซะชิ เอ็นโด
มะซะชิ เอ็นโด (2 เมษายน ค.ศ. 1974) เป็นนักแสดงชายชาวญี่ปุ่น แสดงภาพยนตร์มากถึง 10 เรื่อง ตั้งแต่ปี ค.ศ. 1993
เค็นอิจิ เอ็นโด
เค็นอิจิ เอ็นโด (; 28 มิถุนายน ค.ศ. 1961 – ) เป็นนักแสดงชายและนักเขียนชาวญี่ปุ่น
ทะสึยะ ฟุจิ
ทะสึยะ ฟุจิ (27 สิงหาคม ค.ศ. 1941) เป็นนักแสดงชายชาวญี่ปุ่น เริ่มแสดงภาพยนตร์ตั้งแต่ปี ค.ศ. 1964
ยู ฟูจิกิ
ยู ฟูจิกิ (, 2 มีนาคม ค.ศ. 1931 - 19 ธันวาคม ค.ศ. 2005) เป็นนักแสดงชายชาวญี่ปุ่น แสดงภาพยนตร์มากถึง 100 เรื่อง ตั้งแต่ปี ค.ศ. 1954 ถึง ค.ศ. 2005
ชุนจิ ฟุจิมุระ
ชุนจิ ฟุจิมุระ (เกิดเมื่อวันที่ 8 ธันวาคม ค.ศ. 1934) เป็นนักแสดงชายชาวญี่ปุ่น เกิดที่คะมะกุระ, ประเทศญี่ปุ่น
วะตะรุ ฟุกุดะ
วะตะรุ ฟุกุดะ (เกิดเมื่อวันที่ 7 เมษายน ค.ศ. 1964) เป็นนักแสดงชายชาวญี่ปุ่น
เซโซ ฟุกุโมะโตะ
เซโซ ฟุกุโมะโตะ เกิดเมื่อวันที่ 3 กุมภาพันธ์ ค.ศ. 1943 เป็นนักแสดงชายชาวญี่ปุ่น[1]
โซตะ ฟุกุชิ
โซตะ ฟุกุชิ  เป็นนักแสดงชายชาวญี่ปุ่น เกิดเมื่อวันที่ 30 พฤษภาคม ค.ศ. 1993
อัสเซตซอแรซอเวียเชชูฟ
เอิร์ธทีวี
เอิร์ธทีวี (อังกฤษ:EarthTV) เป็น เครือข่ายโทรทัศน์ดาวเทียมสัญชาติเยอรมัน ออกอากาศภาพจากกล้องโทรทัศน์วงจรปิดในเมืองสำคัญต่างๆทั่วโลก ซึ่งกล้องของเอิร์ธทีวีตั้งอยู่ในสถานที่ที่เป็นจุดสนใจหรือสถานที่ที่ไม่ค่อยรู้จัก เช่น ชายหาด ภูเขา หรือมุมเมืองของเมืองใหญ่ๆ
เอิร์ธทีวีมีกล้องติดตั้งในเมืองสำคัญ 70 เมืองทั่วโลก และออกอากาศรายการสั้นๆ ในชื่อ The World Live นำเสนอภาพจากเมืองสำคัญ 7 เมืองในเวลา 90 วินาที ออกอากาศทางสถานีโทรทัศน์กว่า 200 ประเทศทั่วโลก
รายการที่ผลิต.
รายการของเอิร์ธทีวีออกอากาศทางสถานีโทรทัศน์ต่างๆทั่วทุกมุมโลก เช่น N24 บีบีซี เวิลด์นิวส์ เอสบีเอสวัน แชนแนลนิวส์เอเชีย ซีทีเอ็น ทีวีบี ฯลฯ
ในประเทศไทย เอิร์ธทีวีออกอากาศในประเทศไทยประมาณช่วงปี พ.ศ. 2550 ทางโมเดิร์นไนน์ทีวี ในช่วงรายการข่าวเที่ยง และข่าวค่ำ รวมถึงเคยออกอากาศทางช่อง ทีเอ็นเอ็น24 ในช่วงประมาณปี พ.ศ. 2552 - พ.ศ. 2553
ปัจจุบัน (พ.ศ. 2559) เอิร์ธทีวีย้ายไปออกอากาศทางช่องพีพีทีวี โดยออกอากาศในช่วงหลังช่วงรายการนาทีข่าวทุกต้นชั่วโมง
Akira Tozawa
พรรคประชาชนแรงงานฮังการี
หลอดเลือดดำด้านบนขององคชาต
ในกายวิภาคศาสตร์ของมนุษย์ หลอดเลือดดำด้านบนขององคชาต  ประกอบด้วยหลอดเลือดดำบริเวณด้านบนผิวขององคชาต และด้านบนลึกขององคชาต
หลอดเลือดดำด้านบนผิว.
"หลอดเลือดดำด้านบนผิวขององคชาต"  ทำหน้าที่ระบายจากหนังหุ้มปลายและผิวหนังองคชาต, และผ่านไปทางด้านหลังในเนื้อเยื่อใต้หนัง ลาดไปทางขวาหรือซ้าย และเปิดเข้าไปคล้ายกับหลอดเลือดดำต่อมลูกหมากนอกผิว ซึ่งเป็นสายย่อยของหลอดเลือดดำใหญ่ซาฟีโนอัส
ในทางกลับกันกับหลอดเลือดดำด้านบนลึก มันจะฝังอยู่"ด้านนอก"ของพังผืดของบัก (Buck's fascia)
มันเป็นไปได้สำหรับหลอดเลือดดำที่แตกออก ซึ่งนำเสนอออกมาในลักษณะที่คล้ายกับองคชาตหัก
หลอดเลือดดำด้านบนลึก.
"หลอดเลือดดำด้านบนลึกขององคชาต"  ฝังตัวอยู่ต่ำกว่าพังผืดลึกขององคชาต มันส่งเลือดจากหัวองคชาตและกล้ามเนื้อคอร์ปัสคาเวอร์โนซัม และผ่านไปทางด้านหลังในเส้นแนวกลางระหว่างเส้นเลือดแดงด้านบน ใกล้กับรากขององคชาต มันผ่านระหว่างสองส่วนของเส้นเอ็นพยุงองคชาตและจากนั้นจึงผ่านไปทางช่องระหว่างแนวประสานกระดูกหัวหน่าวและกระดูกเชิงกรานส่วนขวาง และแบ่งออกเป็นสองแขนง ซึ่งเข้าสู่ข่ายกระเพาะปัสสาวะและต่อมลูกหมาก
เส้นเลือดดำลึกยังเชื่อมติดเช่นเดียวกันกับหลอดเลือดดำหว่างขาในที่ด้านล่างของแนวประสานกระดูกหัวหน่าว
"บทความนี้รวมเอาข้อความในสาธารณสมบัติจากหนังสือเกรย์อนาโตมีพิมพ์ครั้งที่ 20 (1918)"
การขูดรีดแรงงาน
การขูดรีดแรงงาน  หมายถึงความสัมพันธ์ทางสังคมระหว่างนายจ้างซึ่งใช้งานลูกจ้างเพื่อแสวงหากำไร กำไรนี้เกิดจากการแลกเปลี่ยนที่ไม่เท่าเทียมระหว่างพลังกายกับค่าจ้าง ตามหลักแล้ว แนวคิดนี้ได้สะท้อนถึงความเอารัดเอาเปรียบต่อบุคคลที่ด้อยกว่า ซึ่งบุคคลที่ไม่มีทุนหรือกรรมสิทธิเป็นของตนเองไม่มีทางเลือกที่จะประกอบอาชีพอื่นนอกจากขายแรงงานแก่นายทุน ดังนั้นในสมัยสังคมศักดินาและระบบทาสจึงเป็นยุคที่มีการขูดรีดแรงงานอย่างมหาศาล
คาร์ล มาคส์ ถือเป็นนักทฤษฎีคลาสสิกที่มีอิทธิพลที่สุดในเรื่องการขูดรีดแรงงาน แนวคิดการขูดรีดแรงงานของมาคส์นี้เชื่อมโยงกับแนวคิดทฤษฎีมูลค่าแรงงานและมูลค่าส่วนเกิน เป็นสภาวะการณ์นายจ้างพยายามขูดรีดเอามูลค่าส่วนเกินมาจากลูกจ้าง โดยวิธีให้ลูกจ้างใช้ทำงานเกินเวลา ลูกจ้างได้ทำงานให้แก่นายจ้างเกินมูลค่าอำนาจซื้อที่ตนเองได้รับ แนวคิดการขูดรีดแรงงานของมาคส์นี้ ยืนอยู่บนหลักความคิดเรื่องมูลค่าของมาคส์ที่ว่า สินค้าทุกอย่างมีมูลค่าในตัวมันเอง และเงินไม่มีมูลค่า เป็นแค่สื่อการในการแลกเปลี่ยนเท่านั้น
อาทิ ราคาแลกเปลี่ยนที่เท่าเทียมคือ 2 ชั่วโมงแรงงาน = 1 แถวขนมปัง = 20 ฟรังก์ การที่นายจ้างทำสัญญาจ้างแรงงานให้ทำงาน 8 ชั่วโมงด้วยค่าจ้างเหมา 60 ฟรังก์ นั้น ตามสัญญานี้ ลูกจ้างต้องทำงานให้นายจ้างคิดเป็นมูลค่าขนมปัง 4 แถว แต่เขากลับได้รับค่าจ้างที่ซื้อขนมปังได้เพียง 3 แถว มูลค่าของขนมปังหนึ่งแถวที่ลูกจ้างทำเกินมานั้นตกไปอยู่ในมือของนายจ้าง
Cruiserweight Classic
เร ดัง
เร ดังเกิดเมื่อวันที่ 4 สิงหาคม ค.ศ. 1971 เป็นนักแสดงหญิงชาวญี่ปุ่น เริ่มเข้าสู่วงการบันเทิงตั้งแต่ปี ค.ศ. 2006
โคจิ ดาเตะ
โคจิ ดาเตะ (; เกิดวันที่ 23 พฤศจิกายน ค.ศ. 1987) เป็นนักแสดงชายและนักร้องชาวญี่ปุ่น
โยะริโกะ โดกุชิ
โยะริโกะ โดกุชิ เกิดเมื่อวันที่ 18 มีนาคม ค.ศ. 1965 ที่เมืองโตเกียว ประเทศญี่ปุ่น เป็นนักแสดงหญิง
ซันดะยู โดะกุมะมุชิ
ซันดะยู โดะกุมะมุชิ โดะกุมะมุชิ  เกิดเมื่อวันที่ 31 มีนาคม ค.ศ. 1936 ที่โอซะกะ, ประเทศญี่ปุ่น เป็นนักแสดงชายชาวญี่ปุ่น
เค็นจิ เอะบิซะวะ
เค็นจิ เอะบิซะวะ&lt;br&gt;
เกิดเมื่อวันที่ 22 ตุลาคม ค.ศ. 1986 เป็นนักแสดงชายชาวญี่ปุ่น รู้จักกันในละครเรื่อง "Engine Sentai Go-onger".
อะเลคซันดร์ เดมยาเนนโค
อะเลคซันดร์ เซียร์เกเยวิช เดมยาเนนโค  เป็นนักแสดงภาพยนตร์และโรงละครชาวรัสเซีย แสดงภาพยนตร์เรื่องแรกคือ Veter ในปี 1958 และเป็นที่รู้จักในภาพยนตร์เรื่องโอเปรัตซียา "อืย" อีดรูกีปรีคลูย์เชนียาชูรีคา ในบท "ชูริก" และภาพยนตร์เรื่องสุดท้ายของเขาคือเรื่อง Old Songs of the Main Things 2 ในปี 1997
มอธแมน แห่ง พอยต์ เพลสเซนต์
The Mothman of Point Pleasant
กุสตาว ฮูซาก
กุสตาว ฮูซาก  เป็นนักการเมืองชาวสโลวัก ประธานาธิบดีแห่งเชโกสโลวาเกีย และเลขาธิการกลางแห่งพรรคคอมมิวนิสต์แห่งเชโกสโลวาเกีย สมัยที่เขาปกครองมีชื่อเรียกว่า "สมัยปรับให้เป็นปกติ" (Normalization) หลังจากปรากสปริง โดยในสมัยนี้ฮูซากปกครองประเทศอย่างเข้มงวดและใกล้ชิดกับทางมอสโกมากขึ้น ก่อนที่จะถูกขับออกจากตำแหน่งประธานาธิบดีในเหตุการณ์การปฏิวัติกำมะหยี่
อิสซี
อิสซี  สัตว์ประหลาดทะเลสาบตัวหนึ่ง มีผู้พบเห็นที่ทะเลสาบอิเกดะในเมืองอิบูซูกิ จังหวัดคาโงชิมะ เกาะคีวชู ประเทศญี่ปุ่น โดยถูกตั้งชื่อให้ออกเสียงคล้ายกับเนสซี สัตว์ประหลาดล็อกเนสส์ที่โด่งดังจากประเทศสกอตแลนด์
อิสซีถูกพบเห็นในวันที่ 3 กันยายน ค.ศ. 1978 โดยพยานพบเห็นถึง 20 คน มีรูปร่างคล้ายไดโนเสาร์ มีลำตัวสีดำ มีหลังโหนก ความยาวประมาณ 5 เมตร (16 ฟุต) ว่ายน้ำอยู่ในทะเลสาบ เรื่องนี้ได้กลายฮือฮาไปทั่วญี่ปุ่น เมื่อสื่อมวลชนทั้งหนังสือพิมพ์และสถานีโทรทัศน์ได้นำเสนอข่าวนี้อย่างแพร่หลาย
ต่อมาในปี ค.ศ. 1991 ได้มีผู้มาท่องเที่ยวที่นี่ได้ถ่ายภาพวิดีโอการเคลื่อนไหวของสิ่งมีชีวิตในทะเลสาบที่มีลักษณะประหลาด ความยาว 9 เมตร (30 ฟุต) แต่ภาพดังกล่าวอาจจะเป็นการว่ายของปลาไหลที่มีความยาว 5 ฟุตก็ได้
ในตำนานเล่าว่า อิสซีเดิมเป็นม้าสีขาวที่มีลูกเล็ก ๆ อาศัยอยู่ริมทะเลสาบอิเกดะ แต่ลูกของมันถูกลักพาตัวโดยซามูไร และอิสซีไม่สามารถหาลูกของตัวเองพบ จึงกระโดดลงไปในทะเลสาบ และกลายเป็นจระเข้ยักษ์ที่ดุร้ายเพื่อตามหาลูกที่หายไป
ปัจจุบัน ริมทะเลสาบอิเกดะ มีรูปปั้นอิสซีและป้ายภาษาญี่ปุ่นและอังกฤษบ่งบอกเรื่องราวของมันอยู่
Issie
การชูธงเหนือไรชส์ทาค
การชูธงเหนือไรชส์ทาค  เป็นภาพถ่ายทางประวัติศาสตร์เมื่อสงครามโลกครั้งที่สองในทวีปยุโรปสิ้นสุดลงในวันที่ 2 พฤษภาคม 1945 ถือเป็นหนึ่งในภาพถ่ายสงครามที่โด่งดังที่สุดในโลก ซึ่งสะท้อนชัยชนะของสหภาพโซเวียตที่มีต่อนาซีเยอรมนี
วันที่ 29 เมษายน ค.ศ. 1945 กองกำลังทหารโซเวียตจำนวนหนึ่งได้บุกเข้าโจมตีอาคารรัฐสภาไรชส์ทาค อันเป็นสัญลักษณ์ของศูนย์กลางอำนาจของจักรวรรดิไรซ์ที่สาม ฝ่ายกองกำลังทหารเยอรมันได้ทำการปกป้องอาคารรัฐสภาอย่างสุดกำลัง กองกำลังทหารโซเวียตต้องต่อสู้กับกองกำลังเยอรมันภายในอาคารรัฐสภาจนหมดซึ่งใช้เป็นเวลาหนึ่งวัน หลังจากนั้นในวันที่ 30 เมษายน ค.ศ. 1945 หลังจากยึดครองอาคารรัฐสภาไรชส์ทาคได้สำเร็จ ทหารโซเวียตได้นำธงชาติสหภาพโซเวียตได้โบกธงเหนืออาคารรัฐสภาไรชส์ทาค ได้แสดงถึงความพ่ายแพ้ทางการทหารของนาซีเยอรมนี
ด้วยในภาพนี้ มีฮาอิล เยโกรอฟ (รัสเซีย) กับ เมลีตอน คันตาเรีย (จอร์เจีย) พร้อมกับเพื่อนในกองพลทหารปืนเล็กยาวที่ 150 ได้นำธงชัยไปที่อาคารรัฐสภาไรชส์ทาคด้วยการต่อสู้อย่างกล้าหาญและชูธงที่ยอดสูงสุดของโดมที่อาคารรัฐสภาไรชส์ทาค
แฮลซีย์ (นักร้อง)
ขอมองรักด้วยหัวใจ
ขอมองรักด้วยหัวใจ  เป็นละครโทรทัศน์สัญชาติเกาหลีใต้ในปี พ.ศ. 2557 นำแสดงโดย อี ซัง-ยุน, คู ฮเย-ซ็อน, คิม จี-ซ็อก และ ซึงรี ออกอากาศทุกวันเสาร์และอาทิตย์ ทางช่องเอสบีเอส โดยเป็นเรื่องราวเกี่ยวกับความรักของหญิงสาวตาบอดกับนักเรียนมัธยมปลาย ที่กลับมาพบกันอีกครั้ง หลังจากแยกทางกันเมื่อ 12 ปีก่อน
ยุน ซู-วัน และ พัก ดง-จู ต่างก็เป็นรักครั้งแรกของกันและกัน แต่พวกเขาถูกบังคับให้แยกทางกัน เนื่องจากสถานการณ์ครอบครัวอันเจ็บปวด ซู-วันซึ่งเคยเป็นคนตาบอด ในที่สุดเธอก็ได้รับการปลูกถ่ายกระจกตาจนกลับมามองเห็น
สิบสองปีต่อมา ซู-วันเป็นหน่วยแพทย์ฉุกเฉินในหน่วย 911 ขณะเดียวกัน ดง-จูเป็นศัลยแพทย์ พวกเขาได้พบกันอีกครั้ง แต่ซู-วันคบหากับศัลยแพทย์ประสาท คัง จี-อุน ทำให้ดง-จูตัดสินใจที่จะอยู่อย่างเงียบ ๆ และไม่เปิดเผยตัวตนของเขาให้ซู-วัน อีกทั้งยังตัดสินใจที่จะกลับไปสหรัฐอเมริกา แต่ต่อมา ซู-วันรู้ว่าหมอดีแลน พัก คือรักครั้งแรกของเธอซึ่งก็คือพัก ดง-จู แล้วพวกเขาจะจบกันอย่างไร รวมถึงมีอุปสรรคที่กำลังจะเผชิญตามมามากมาย
โคลเซอร์
"โคลเซอร์"  เป็นเพลงของคู่ดีเจชาวอเมริกัน เดอะเชนสโมเกอส์ ร้องรับเชิญโดยนักร้องชาวอเมริกัน ฮาลซีย์ แอนดรูว์ แทกการ์ต (หนึ่งในเดอะเชนสโมเกอส์) ขับร้องเพลงนี้ด้วย เพลงออกจำหน่ายในวันที่ 29 กรกฎาคม ค.ศ. 2016 โดยค่ายดิสรัปเตอร์ และโคลัมเบียเรเคิดส์ เพลงเขียนโดยแทกการ์ต แอชลีย์ แฟรนจิเพน ชอน แฟรงก์ เฟรดิก เคนเน็ต ไอแซ็ก สเลด และโจ คิง ขณะที่เดอะเชนสโมเกอส์เป็นผู้ผลิตเพลงเอง ซิงเกิลเป็นเพลงที่มีดนตรีอิเล็กทรอนิกส์แดนซ์ที่มีเครื่องสังเคราะห์เสียงแนว "เรโทร" ในท่อนคอรัส
ในสหรัฐอเมริกา "โคลเซอร์" กลายเป็นซิงเกิลอันดับหนึ่งบนชาร์ตบิลบอร์ดฮอต 100 เพลงแรกของเดอะเชนสโมเกอส์ และฮาลซีย์ เดอะเชนสโมเกอส์กลายเป็นศิลปินกลุ่มแรกที่มีเพลงสี่เพลง ("โคลเซอร์" เป็นเพลงที่สี่) ที่ขึ้นอันดับหนึ่งบนชาร์ตฮอตแดนซ์/อิเล็กทรอนิกส์ นำหน้าแคลวิน แฮร์ริส ที่เคยทำได้สามเพลง นอกสหรัฐอเมริกา "โคลเซอร์" ขึ้นอันดับหนึ่งในประเทศมากกว่าสิบประเทศ เช่น ออสเตรเลีย แคนาดา นิวซีแลนด์ ไอร์แลนด์ และสหราชอาณาจักร กลายเป็นซิงเกิลแรกของเดอะเชนสโมเกอส์ และฮาลซีย์ที่ขึ้นอันดับหนึ่งในหกประเทศนี้
เพลง "โคลเซอร์" แสดงสดครั้งแรกในเทศการดนตรีบอนนารูมิวสิกแอนด์อาร์ตในเดือนมิถุนายน ค.ศ. 2016 ฮาลซีย์และเดอะเชนสโมเกอส์แสดงสดในงานเอ็มทีวีวิดีโอมิวสิกอะวอดส์ 2016 วิดีโอเนื้อเพลงเผยแพร่ในวันที่ 29 กรกฎาคม ค.ศ. 2016 และมียอดผู้ชมมากกว่า 312 ล้านครั้ง
เอกก์ ภทรธนกุล
ผศ.ดร.เอกก์ ภทรธนกุล (เกิด 29 กันยายน พ.ศ. 2526) เป็นนักวิชาการการตลาดชาวไทย หัวหน้าภาควิชาการตลาด คณะพาณิชยศาสตร์และการบัญชี จุฬาลงกรณ์มหาวิทยาลัย ประธานหลักสูตรปริญญาโทด้านแบรนด์และการตลาด (MBM) ผู้ช่วยอธิการบดี จุฬาฯ ที่ปรึกษาด้านแบรนด์ที่มีชื่อเสียง และผู้แต่งหนังสือ "อัจฉริยะการตลาด" ที่สร้างปรากฏการณ์หนังสือขายดีอันดับหนึ่งนานกว่า 200 สัปดาห์ทั่วประเทศ
ดร.เอกก์ได้ชื่อว่าเป็น "ดาวเด่น" นักวิชาการวงการการตลาดไทย เป็นผู้พัฒนาแบรนด์และการตลาดให้องค์กรต่าง ๆ เช่น จุฬาลงกรณ์มหาวิทยาลัย สภากาชาดไทย กระทรวงการคลัง กรมสรรพากร SCG MBK AirAsia กรุงไทย ไปรษณีย์ไทย เครือเบทาโกร เครือโรงพยาบาลศิครินทร์ และ SCG Packaging
ปัจจุบันนอกจากงานด้านวิชาการแล้วยังดำรงตำแหน่งประธานกรรมการบริหารและกรรมการบริษัท ไปรษณีย์ไทย จำกัด กรรมการอำนวยการสื่อสารองค์กรของสภากาชาดไทย กรรมการสถาบันวิจัยวิทยาศาสตร์และเทคโนโลยีแห่งประเทศไทย และกรรมการอำนวยการสมาคมการตลาดแห่งประเทศไทย